Poštovani,

Predlogom zakona o budžetu za 2019. godinu predviđene su subvencije za privatna preduzeća u ukupnom iznosu od 14,8 milijardi dinara. U tom zakonskom predlogu pobrojane su i kompanije koje će dobiti subvencije, a među njima su Er Srbija i Fiat.

U skladu sa tim, a u interesu javnosti, molim vas da nam odgovorite na sledeća pitanja:

* Koliko novca će na ime subvencija u 2019. godini dobiti Er Srbija, a koliko Fiat?
* Zašto su budžetom za 2019. predviđene subvencije za Er Srbiju, ako se zna da je ugovorom sa Etihadom Srbija bila u obavezi da pomaže Er Srbiju zaključno sa krajem 2016. godine?

Molim vas da nam na ova pitanja odgovorite u najkraćem mogućem roku. Ukoliko niste u mogućnosti da nam dostavite odgovore, molimo vas da nam to obrazložite pisanim putem.

Unapred zahvalna

Novinarka Insajdera

Nataša Latković